Η εξέλιξη και αξιολόγηση της ευρωπαϊκής και ελληνικής νομοθεσίας για την εξοικονόμηση ενέργειας στα κτίρια: Σύγκριση ημι-στατικής μηνιαίας και δυναμικής μεθόδου υπολογισμού ενεργειακής κατανάλωσης
Creators: name: Παπαγεωργίου, Ελισσάβετ Ευάγγελου
Publisher: name: Aristotle University of Thessaloniki
Year: 2024
Subjects: Κανονισμός Ενεργειακής Απόδοσης
Ημι-στατική μέθοδος
Δυναμική μέθοδος
Energy Efficiency Regulation
Semi-static method
Dynamic method

description: Η παρούσα διπλωματική εργασία ασχολείται με τη μελέτη της ευρωπαϊκής και ελληνικής νομοθεσίας για την ενεργειακή απόδοση των κτιρίων και την εφαρμογή τους στην πράξη, ενώ παράλληλα μελετάται η εφαρμογή δύο διαφορετικών μεθόδων υπολογισμού ενεργειακής κατανάλωσης. Αφού γίνεται μία βιβλιογραφική ανασκόπηση της πορείας των κανονισμών στο χρόνο και πώς η ευρωπαϊκή νομοθεσία επηρέασε την αντίστοιχη ελληνική, στη συνέχεια στο πρακτικό μέρος της εργασίας μελετάται η επίδραση των αλλαγών αυτών στα κτίρια αλλά και το πως διαφορετικοί μέθοδοι υπολογισμού ενεργειακής απόδοσης επηρεάζουν την τελική κατανάλωση. Το κτίριο μελέτης αποτελεί ένα νέο κτίριο σύμφωνα με τον ΚΕνΑΚ, το οποίο έχει χρήση πρωτοβάθμιας εκπαίδευσης και βρίσκεται στην πόλη της Καλαμπάκας. Προκειμένου να συγκριθούν οι δύο μέθοδοι υπολογισμού ενεργειακής απόδοσης των κτιρίων, της σχετικά απλοποιημένης μεθόδου ημι-στατικής επίλυσης μηνιαίου βήματος υπολογισμού και της πιο σύνθετης δυναμικής μεθόδου ωριαίου βήματος υπολογισμού αναπτύχθηκαν, δύο μοντέλα προσομοίωσης. Τα δύο μοντέλα αναπτύχθηκαν σύμφωνα με τα δεδομένα της μελέτης ενεργειακής απόδοσης και για την εφαρμογή της ημι-στατικής μεθόδου έγινε χρήση του λογισμικού ΤΕΕ ΚΕΝΑΚ (έκδοση 1.30.1.2), ενώ αντίστοιχα για την εφαρμογή του δυναμικού μοντέλου έγινε χρήση του λογισμικού DesignBuilder – Energy Plus (έκδοση ν7.3 &amp; v 9.4). Όλα τα στοιχεία του κελύφους και τα τεχνικά χαρακτηριστικά των ηλεκτρομηχανολογικών του εγκαταστάσεων αναλύονται λεπτομερώς ώστε να υπάρχει άμεση συσχέτιση των δεδομένων εισόδου σε κάθε λογισμικό και η σύγκριση μεταξύ των δύο να αρχίζει από το στήσιμο του κάθε μοντέλου. Το βασικό σενάριο το οποίο εξετάζεται είναι η διαφορά μεταξύ των δύο μεθόδων υπολογισμού στην κατανάλωση ενέργειας του κτιρίου. Το δεύτερο σενάριο έχει επίσης σκοπό να αναδείξει την διαφορά στην κατανάλωση των δύο μεθόδων και στον τρόπο με τον οποίο μπορούν να τροποποιηθούν τα στοιχεία εισόδου από το χρήστη σε κάθε λογισμικό. Με το δεύτερο σενάριο σε κάθε λογισμικό εξετάζεται παράλληλα η ενσωμάτωση στα στοιχεία κελύφους, των αλλαγών που έφερε η αναθεώρηση του κανονισμού στην κατανάλωση ενέργειας του κτιρίου και με κάθε μέθοδο. Τέλος, η συγκριτική χρήση των δύο λογισμικών ανέδειξε τα πλεονεκτήματα και μειονεκτήματα της κάθε μεθόδου καθώς εκτός της μελέτης για την ενεργειακή απόδοση είναι εξίσου σημαντική και η επιθεώρηση των κτιρίων για τον προσδιορισμό της ενεργειακής τους συμπεριφοράς.
description: This thesis deals with the study of European and Greek legislation on the energy efficiency of buildings and their application in practice, while at the same time the application of two different methods of calculating energy consumption is studied. After a bibliographic review of the development of the regulations over time and how the European legislation affected the corresponding Greek one, then in the practical part of the thesis is studied the effect of these changes on the buildings energy efficiency assessment and how the final consumption is affected. The building under study is a new building according to KEnAK, which is used for primary education and is located in the city of Kalambaka. In order to compare the two methods of building energy efficiency assessment, the relatively simplified semi-static monthly step calculation method and the more complex hourly step dynamic calculation method, two simulation models were developed. The two models were developed according to the data provided by the energy efficiency study of the building and for the application of the semi-static method the TEE KENAK software (version 1.30.1.2) was used, while for the application of the dynamic model the DesignBuilder – Energy Plus software (version 7.3 &amp; 9.4) was used. All the elements of the building shell and the technical characteristics of the HVAC installations are analyzed in detail so that there is a direct correlation of the input data in each software and the comparison between the two starts from the setup of each model. In the basic scenario is examined the difference between the two calculation methods in the energy consumption of the building. The second scenario is also intended to highlight the difference in the final consumption of the two methods and also the way in which the user input can be modified in each software. With the second scenario in each software, the integration in the shell elements, of the changes brought by the revision of the regulation of the energy consumption of the buildings and with each method, is simultaneously examined. Finally, the comparative use of the two software highlighted the advantages and disadvantages of each method as apart from the study on energy efficiency, the inspection of buildings to determine their energy behavior is equally important.